*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Σεπτεμβρίου 1990

για την κατάργηση της απόφασης 89/222/ΕΟΚ και για την τροποποίηση των αποφάσεων 79/542/ΕΟΚ, 89/15/ΕΟΚ και 90/135/ΕΟΚ λόγω της ενοποίησης της Γερμανίας

(90/485/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία72/462/ΕΟΚ του Συμβουλίου της 12ης Δεκεμβρίου 1972, σχετικά με τα υγειονομικά προβλήματα και τον υγειονομικό έλεγχο κατά την εισαγωγή ζώων του βόειου και χοίρειου είδους και νωπών κρεάτων ή προϊόντων με βάση το κρέας πουλερικών τρίτων χωρών (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως τα άρθρα 3 και 16,

την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρέατος για την παρουσία καταλοίπων (3), και ιδίως το άρθρο 7 σε συνδυασμό με την οδηγία του Συμβουλίου 88/146/ΕΟΚ της 7ης Μαρτίου 1988 για την απαγόρευση της χρησιμοποίησης ορισμένων ουσιών με ορμονική δράση στην κτηνοτροφική παραγωγή (4), και ιδίως το άρθρο 6 αυτής,

Εκτιμώντας:

ότι η Λαϊκή Δημοκρατία της Γερμανίας περιλαμβάνεται στον κατάλογο των τρίτων χωρών από τις οποίες τα κράτη μέλη επιτρέπουν τις εισαγωγές ζώων του βόειου και χοίρειου είδους και νωπών κρεάτων, ο οποίος καταρτίστηκε με την απόφαση 79/542/ΕΟΚ του Συμβουλίου (5), όπως τροποποιήθηκε τελευταία από την απόφαση της Επιτροπής 90/390/ΕΟΚ (6)·

ότι με την απόφαση 89/222/ΕΟΚ (7), η Επιτροπή καθόρισε τις υγειονομικές προδιαγραφές και το κτηνιατρικό πιστοποιητικό για τις εισαγωγές νωπού κρέατος από τη Λαϊκή Δημοκρατία της Γερμανίας·

ότι η Λαϊκή Δημοκρατία της Γερμανίας περιλαμβάνεται στον κατάλογο των τρίτων χωρών, από τις οποίες τα κράτη μέλη συνεχίζουν να επιτρέπουν τις εισαγωγές νωπών κρεάτων και ζώντων ζώων σε εφαρμογή της απόφασης 89/15/ΕΟΚ της Επιτροπής (8), όπως τροποποιήθηκε τελευταία από την απόφαση 90/338/ΕΟΚ (9)·

ότι η Λαϊκή Δημοκρατία της Γερμανίας περιλαμβάνεται επίσης στον κατάλογο των τρίτων χωρών, ο οποίος περιλαμβάνεται στο παράρτημα της απόφασης 90/135/ΕΟΚ της Επιτροπής της 7ης Μαρτίου 1990 σχετικά με τα σχέδια ορισμένων τρίτων χωρών που αφορούν την έρευνα στα νωπά κρέατα καταλοίπων ουσιών εκτός των ουσιών με ορμονική δράση (10), όπως τροποποιήθηκε τελευταία από την απόφαση 90/262/ΕΟΚ (11)·

ότι, λόγω της ενοποίησης της Γερμανίας, πρέπει να καταργηθούν οι προαναφερόμενες αποφάσεις από τις 3 Οκτωβρίου 1990·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Καταργείται η απόφαση 89/222/ΕΟΚ.

2. Η αναφορά στη Λαϊκή Δημοκρατία της Γερμανίας καταργείται:

- από το παράρτημα της απόφασης 79/542/ΕΟΚ,

- από το παράρτημα της απόφασης 89/15/ΕΟΚ,

- από το παράρτημα της απόφασης 90/135/ΕΟΚ.

Άρθρο 2

Η παρούσα απόφαση αρχίζει να ισχύει στις 3 Οκτωβρίου 1990.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 27 Σεπτεμβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 395 της 30. 12. 1989, σ. 13.

(3) ΕΕ αριθ. L 275 της 26. 9. 1986, σ. 36.

(4) ΕΕ αριθ. L 70 της 16. 3. 1988, σ. 16.

(5) ΕΕ αριθ. L 146 της 14. 6. 1979, σ. 15.

(6) ΕΕ αριθ. L 193 της 25. 7. 1990, σ. 37.

(7) ΕΕ αριθ. L 92 της 5. 4. 1989, σ. 19.

(8) ΕΕ αριθ. L 8 της 11. 1. 1989, σ. 11.

(9) ΕΕ αριθ. L 162 της 28. 6. 1990, σ. 42.

(10) ΕΕ αριθ. L 76 της 22. 3. 1990, σ. 24.

(11) ΕΕ αριθ. L 149 της 13. 6. 1990, σ. 22.